stanford-oval/wikipedia huggingface dataset:
อะแพชี อิงคิวเบเตอร์

อะแพชี อิงคิวเบเตอร์ (อังกฤษ: Apache Incubator) เป็นประตูสำหรับโครงการซอฟต์แวร์โอเพนซอร์ซที่ต้องการเป็นโครงการของมูลนิธิซอฟต์แวร์อะแพชี
อิงคิวเบเตอร์ก่อตั้งขึ้นในเดือนตุลาคม พ.ศ.2545 เพื่อเป็นเส้นทางเข้าสู่มูลนิธิซอฟต์แวร์อะแพชี สำหรับโครงการและโค้ดที่ต้องการเป็นส่วนหนึ่งของมูลนิธิ การบริจาคโค้ดทั้งหมดจากองค์กรภายนอกและโครงการภายนอกที่มีอยู่ซึ่งต้องการย้ายไปยังอะแพชีจะต้องป้อนผ่านโครงการนี้
โครงการอะแพชี อิงคิวเบเตอร์ ทำหน้าที่เป็นโครงการคอนเทนเนอร์ชั่วคราวจนกว่าโครงการจะสามารถตั้งตัวและได้รับการยอมรับ จนกลายเป็นโครงการระดับบนสุดของมูลนิธิซอฟต์แวร์อะแพชี หรือกลายเป็นโครงการย่อยของโครงการที่เหมาะสม เช่น โครงการจาการ์ตา หรือ Apache XML ในอีกทางหนึ่ง โครงการอิงคิวเบเตอร์จะบันทึกวิธีการทำงานของมูลนิธิ และวิธีการทำงานให้เสร็จสิ้นภายในกรอบการทำงาน ซึ่งหมายถึงการจัดทำเอกสารกระบวนการ บทบาท และนโยบายภายในมูลนิธิซอฟต์แวร์อะแพชีและโครงการที่เป็นสมาชิก
แหล่งข้อมูลอื่น

Apache Incubator
โครงการทั้งหมดในอิงคิวเบเตอร์
Apache Incubator OpenOfficeProposal
HCatalog Mailing List Archives
อะลูมิเนียม

อะลูมิเนียม (อังกฤษ: aluminum) คือธาตุเคมีในตารางธาตุที่มีสัญลักษณ์ AI และมีเลขอะตอม 13 เป็นโลหะที่มันวาวและอ่อนดัดง่าย ในธรรมชาติอะลูมิเนียมพบในรูปแร่บอกไซต์เป็นหลัก และมีคุณสมบัติเด่น คือ ต่อต้านปฏิกิริยาออกซิเดชันได้ดี (อิงจากปรากฏการณ์ passivation) แข็งแรง และน้ำหนักเบา มีการใช้อะลูมิเนียมในอุตสาหกรรมหลายประเภท เพื่อสร้างผลิตภัณฑ์ต่าง ๆ มากมาย และอะลูมิเนียมสำคัญต่อเศรษฐกิจโลกอย่างมาก  ชิ้นส่วนโครงสร้างที่ผลิตจากอะลูมิเนียมสำคัญต่ออุตสาหกรรมอากาศยาน และสำคัญในด้านอื่น ๆ ของการขนส่งและการสร้างอาคาร ซึ่งต้องการน้ำหนักเบา ความทนทาน และความแข็งแรง
คุณสมบัติ

อะลูมิเนียมเป็นโลหะที่อ่อนและเบาที่มีลักษณะไม่เป็นเงา เนื่องจากเกิดการออกซิเดชันชั้นบาง ๆ ที่เกิดขึ้นเร็วเมื่อสัมผัสกับอากาศ โลหะอะลูมิเนียมไม่เป็นสารพิษ ไม่เป็นแม่เหล็ก และไม่เกิดประกายไฟ อะลูมิเนียมบริสุทธิ์มีแรงต้านการดึงประมาณ 49 ล้านปาสกาล (MPa) และ 400 MPa ถ้าทำเป็นโลหะผสม อะลูมิเนียมมีความหนาแน่นเป็น 1/3 ของเหล็กกล้าและทองแดง อ่อน สามารถดัดได้ง่าย สามารถกลึงและหล่อแบบได้ง่าย และมีความสามารถต่อต้านการกร่อนและความทนเนื่องจากชั้นออกไซด์ที่ป้องกัน พื้นหน้ากระจกเงาที่เป็นอะลูมิเนียมมีการสะท้อนแสงมากกว่าโลหะอื่น ๆ ในช่วงความยาวคลื่น 200-400 nm (UV) และ 3000-10000 nm (IR ไกล) ส่วนในช่วงที่มองเห็นได้ คือ 400-700 nm โลหะเงินสะท้อนแสงได้ดีกว่าเล็กน้อย และในช่วง 700-3000 (IR ใกล้) โลหะเงิน ทองคำ และทองแดง สะท้อนแสงได้ดีกว่า อะลูมิเนียมเป็นโลหะที่ดัดได้ง่ายเป็นอันดับ 2 (รองจากทองคำ) และอ่อนเป็นอันดับที่ 6 อะลูมิเนียมสามารถนำความร้อนได้ดี จึงเหมาะสมที่จะทำหม้อหุงต้มอาหาร
แหล่งข้อมูลอื่น

http://www.siamaluminum.org/ เก็บถาวร 2015-05-14 ที่ เวย์แบ็กแมชชีน เวทีสาธารณะเพื่อการพัฒนาเทคโนโลยีอะลูมิเนียม
http://www.aluminum.org/ Aluminum Association สมาคมอะลูมิเนียม ประเทศสหรัฐอเมริกา
ชิ้นอะลูมิเนียมยาว 15 cm เทียบขนาดกับเหรียญเซ็นต์สหรัฐฯ
อะแพชี แอตติก

อะแพชี แอตติก (อังกฤษ: Apache Attic) เป็นโครงการของมูลนิธิซอฟต์แวร์อะแพชี เพื่อให้กระบวนการและแนวทางแก้ไขให้เกิดความชัดเจนเมื่อโครงการของอะแพชีสิ้นสุดอายุการใช้งาน โครงการแอตติกก่อตั้งขึ้นในเดือนพฤศจิกายน พ.ศ. 2551 นอกจากนี้ยังสามารถรักษาโครงการที่เกษียณอายุไว้ได้
โครงการที่อยู่ในแอตติก อาจไม่ได้อยู่ในแอตติกตลอดไป เช่น ตอนนี้ Apache XMLBeans เป็นโครงการของ Apache Poi แต่ก่อนหน้านี้เคยอยู่ในโครงการแอตติกตั้งแต่เดือนกรกฎาคม พ.ศ. 2556 ถึงมิถุนายน พ.ศ. 2561
แหล่งข้อมูลอื่น

เว็บไซต์อย่างเป็นทางการ
อะเลกซานไดรต์

| อะเลกซานไดรต์ |
| --- | --- |
อะเลกซานไดรต์ที่ผ่านการเจียระไน
การจำแนก
ประเภท: อัญมณี
สูตรเคมี: BeAl2O4
คุณสมบัติ
สี: เขียวอมน้ำตาล แดงอมม่วงสีแดง
ค่าความแข็ง: 8.5
ความวาว: วาวแบบแก้ว
ดรรชนีหักเห: Biaxial (+) nα=1.745 nβ=1.748 nγ=1.754
สีผงละเอียด: สีขาว
ความถ่วงจำเพาะ: 3.5 - 3.84
อะเลกซานไดรต์ (อังกฤษ: alexandrite) เป็นหินตระกูลเดียวกับ คริโซเบริล (chrysoberyl) แต่งตั้งตามชื่อ พระเจ้าอเล็กซานเดอร์ที่ 2 แห่งรัสเซีย เพราะค้นพบในสมัยนั้น สามารถเปลี่ยนสีได้ ขึ้นกับแสงที่ ตกกระทบ มาถูก เรียกอีกอย่าง หนึ่งว่า 'เจ้าสามสี' คือ มีสีเขียวอมน้ำตาล ตอนกลางวัน แต่สามารถ เปลี่ยนเป็น สีแดงอมม่วงได้ เมื่อได้รับแสงไฟฟ้า และเป็นสีแดง เมื่อได้รับแสงแดด
ความเชื่อ

ความเชื่อของหินนี้ ช่วยกระตุ้นพลังงาน เพิ่มความมีชีวิตชีวาและเพิ่มความรัก ความเมตตาภายในจิตใจ[ต้องการอ้างอิง]
แหล่งข้อมูลอื่น

ในปี พ.ศ. 2518 การสังเคราะห์หินเทียมประสบความสำเร็จ
↑  1. 崎川範行. 合成宝石の魅力. 1985: 47. ISBN 4-5865-0682-2
อะโคนิทีน

| --- | --- |


ชื่อ
IUPAC name (1α,3α,6α,14α,16β)-8-(acetyloxy)-20-ethyl-3,13,15-trihydroxy-1,6,16-trimethoxy-4-(methoxymethyl)aconitan-14-yl benzoate
เลขทะเบียน
เลขทะเบียน CAS: 302-27-2 Y
3D model (JSmol): รูปภาพแบบโต้ตอบ รูปภาพแบบโต้ตอบ
ChEBI: CHEBI:2430 Y
ChEMBL: ChEMBL507036 N
เคมสไปเดอร์: 214292 Y
ECHA InfoCard: 100.005.566 
ผับเคม CID: 245005
UNII: X8YN71D5WC Y
CompTox Dashboard (EPA): DTXSID4046319 
 InChI InChI=1S/C34H47NO11/c1-7-35-15-31(16-41-3)20(37)13-21(42-4)33-19-14-32(40)28(45-30(39)18-11-9-8-10-12-18)22(19)34(46-17(2)36,27(38)29(32)44-6)23(26(33)35)24(43-5)25(31)33/h8-12,19-29,37-38,40H,7,13-16H2,1-6H3/t19-,20-,21+,22-,23+,24+,25-,26?,27+,28-,29+,31+,32-,33+,34-/m1/s1 YKey: XFSBVAOIAHNAPC-XTHSEXKGSA-N Y InChI=1/C34H47NO11/c1-7-35-15-31(16-41-3)20(37)13-21(42-4)33-19-14-32(40)28(45-30(39)18-11-9-8-10-12-18)22(19)34(46-17(2)36,27(38)29(32)44-6)23(26(33)35)24(43-5)25(31)33/h8-12,19-29,37-38,40H,7,13-16H2,1-6H3/t19-,20-,21+,22-,23+,24+,25-,26?,27+,28-,29+,31+,32-,33+,34-/m1/s1Key: XFSBVAOIAHNAPC-XTHSEXKGBF 
 SMILES COC[C@]12CN(C)[C@@H]3[C@H]4[C@H](OC)C1 [C@@]3([C@H](C[C@H]2O)OC)[C@@H]5C[C@]6 (O)[C@@H](OC)[C@H](O)[C@@]4(OC(C)=O) [C@H]5C6OC(=O)c7ccccc7 O=C(O[C@H]5[C@]3(O)C[C@H]4[C@@]16C2N(CC)C[C@]([C@H]1[C@@H](OC)[C@@H]2[C@@](OC(=O)C)([C@@H](O)[C@@H]3OC)[C@H]45)(COC)[C@H](O)C[C@@H]6OC)c7ccccc7 
คุณสมบัติ
สูตรเคมี: C34H47NO11
มวลโมเลกุล: 645.73708   
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
อะโคนิทีน (อังกฤษ: aconitine บางครั้งเรียกว่า ราชินีแห่งพิษ; ราชาแห่งพิษ คือ สารหนู) เป็นอัลคาลอยด์พิษที่ได้มาจากพืชหลายชนิดในกลุ่ม aconite
อะแดร์วิลเลจ (รัฐออริกอน)

44°40′25″N 123°13′4″W﻿ / ﻿44.67361°N 123.21778°W﻿ / 44.67361; -123.21778
| อะแดร์วิลเลจ |
| --- | --- |

ประชากร (2543)
 • ทั้งหมด: 536 คน
อะแดร์วิลเลจ (อังกฤษ: Adair Village) เป็นเมืองในเคาน์ตีเบนตัน รัฐออริกอน สหรัฐอเมริกา
ภูมิศาสตร์

เมืองอะแดร์วิลเลจตั้งอยู่ที่พิกัดภูมิศาสตร์ 44°40′25″N 123°13′4″W﻿ / ﻿44.67361°N 123.21778°W﻿ / 44.67361; -123.21778 มีพื้นที่ทั้งหมด 0.6 ตารางกิโลเมตร
ประชากร

จากการทำสำมะโนประชากรในปี พ.ศ. 2543 เมืองอะแดร์วิลเลจมีประชากร 536 คน มีความหนาแน่นของประชากร 862.3 คนต่อตารางกิโลเมตร
ชาลส์ แบบบิจ
ดูเพิ่ม

วิทยาการคอมพิวเตอร์
คณิตศาสตร์
ตะคริว

กล้ามเนื้อหดเกร็งอย่างผิดปกติและไม่ได้ตั้งใจ บ่อยครั้งทำให้เจ็บปวด
ระวังสับสนกับ การชัก
| ตะคริว  (Cramp)> บัญชีจำแนกและลิงก์ไปภายนอก |
| --- | --- |
ICD-10: R25.2
ICD-9: 729.82
DiseasesDB: 3151
MedlinePlus: 003193
MeSH: D009120
ตะคริว (อังกฤษ: cramp) เป็นการหดเกร็งของกล้ามเนื้อโดยไม่ตั้งใจและไม่คลายตัวออกตามปกติ มักเป็นตามแขนและขา
แม้ปกติจะเป็นชั่วคราวและไม่เป็นอันตราย แต่ก็อาจทำให้เจ็บปวดทรมาน ทำให้กล้ามเนื้อที่เป็นปัญหาขยับไม่ได้เหมือนกับเป็นอัมพาต
หากเกิดขึ้นระหว่างขับรถหรือว่ายน้ำ อาจก่ออุบัติเหตุและเป็นอันตรายถึงชีวิตได้
ปกติจะเริ่มอย่างกะทันหัน เป็นไม่กี่นาที แต่ก็อาจนานเป็นวินาที ๆ นาที ๆ หรือชั่วโมง ๆ
อาจเกิดที่กล้ามเนื้อโครงร่างหรือกล้ามเนื้อเรียบ
ตะคริวที่กล้ามเนื้อโครงร่างอาจมีเหตุจากความล้าหรือขาดอิเล็กโทรไลต์ เช่น โซเดียม โพแทสเซียม หรือแมกนีเซียม ดังในนักกีฬาที่ออกกำลังหนักหรือมากเกินไป
ตะคริวที่กล้ามเนื้อเรียบอาจเกิดเพราะมีประจำเดือนหรือกระเพาะอาหารและลำไส้อักเสบ
ตะคริวขาตอนกลางคืนมักเกิดกับผู้สูงอายุหรือหญิงมีครรภ์
พยาธิสรีรวิทยา

การหดเกร็งกล้ามเนื้อปกติเริ่มจากกระแสประสาทที่ส่งมาจากสมองผ่านเซลล์ประสาทในระหว่าง ๆ
ไปถึงกลุ่มเซลล์ในกล้ามเนื้อ ทำให้เซลล์ปล่อยไอออนแคลเซียมจาก sarcoplasmic reticulum (SR) ซึ่งเป็นหน่วยเก็บแคลเซียม
แคลเซียมก็จะทำให้เส้นใยฝอยกล้ามเนื้อ (myofibrils) หดเกร็งโดยใช้พลังงานจากอะดีโนซีนไตรฟอสเฟต (ATP)
ในขณะเดียวกัน SR ก็จะดูดแคลเซียมคืนผ่านปัมพ์แคลเซียมแบบเร็ว (sodium-calcium exchanger)
เซลล์แต่และตัวในกล้ามเนื้อจะหดเกร็งอย่างสมบูรณ์
ดังนั้น การหดเกร็งโดยรวมจะแรงกว่าถ้ากล้ามเนื้อทั้งหมดหดเกร็ง ซึ่งต้องอาศัยกระแสประสาทมากกว่าและการทำงานของกลุ่มเซลล์อื่น ๆ ในกล้ามเนื้อ
เมื่อกระแสประสาทหยุดลง แคลเซียมก็จะหยุดไหลออกจาก SR แล้วกล้ามเนื้อก็จะคลายตัว
ปัมพ์แคลเซียมแบบเร็วทำงานโดยอาศัยเกรเดียนต์ของโซเดียมคือโซเดียมจะไหลออกจาก SR โดยแลกเปลี่ยนกับแคลเซียมที่ไหลกลับเข้า SR และปัมพ์โซเดียม-โพแทสเซียมจะเป็นตัวรักษาเกรเดียนต์ของโซเดียม
การขาดโซเดียมจะทำให้เกรเดียนต์ของโซเดียมแรงไม่พอให้ทำงานเป็นปัมพ์แคลเซียม
ดังนั้น ไอออนแคลเซียมก็จะคงอยู่ในเส้นใยฝอยกล้ามเนื้อ ทำให้กล้ามเนื้อไม่คลายตัวและทำให้เป็นตะคริว
แต่ในที่สุดตะคริวก็จะคลายลงอาศัยปัมพ์แคลเซียมแบบช้า (plasma membrane Ca2+ ATPase) ซึ่งได้พลังงานมาจาก ATP ไม่ใช่จากเกรเดียนต์ของโซเดียม และปัมพ์แคลเซียมกลับเข้าไปในหน่วยเก็บ[ต้องการอ้างอิง]
ตะคริวก็สามารถเกิดด้วยถ้ากล้ามเนื้อไม่คลายตัวเพราะใยไมโอซิน (myosin fiber) ไม่หลุดออกจากใยแอกติน (actin filament) อย่างสิ้นเชิง
ในกล้ามเนื้อโครงร่าง ระดับ ATP ต้องมากพอเพื่อให้ส่วนปลายของใยไมโอซินเข้าต่อกับใยแอกติน หรือหลุดออกจากใยแอกติน ซึ่งทำให้กล้ามเนื้อหดตัวหรือคลายตัว
ถ้า ATP ไม่พอ ส่วนปลายของใยไมโอซินก็จะคงยึดอยู่กับใยแอกติน
ดังนั้น กล้ามเนื้อจึงต้องใช้เวลาสร้าง ATP ขึ้นมาใหม่ก่อนที่ใยไมโอซินจะหลุดออกจากใยแอกตินแล้วทำให้กล้ามเนื้อคลายตัวได้
การวินิจฉัยแยกโรค

เหตุให้เป็นตะคริวรวมทั้ง
การคู้เกิน/การงอเกิน อวัยวะขาดออกซิเจน (hypoxia) อุณหภูมิเปลี่ยนเร็วเกิน ขาดน้ำ หรือภาวะโซเดียมในเลือดต่ำ
อาจเป็นอาการหรือภาวะแทรกซ้อนของการตั้งครรภ์, โรคไต, โรคไทรอยด์, ภาวะโพแทสเซียมในเลือดต่ำ, ภาวะแมกนีเซียมในเลือดต่ำ, ภาวะแคลเซียมในเลือดต่ำ, restless legs syndrome, หลอดเลือดดำขอด
และโรคปลอกประสาทเสื่อมแข็ง
ตั้งแต่ปี 1965 หรือก่อนหน้านั้น นักวิจัยได้สังเกตว่า ตะคริวที่ขาและ restless legs syndrome อาจมีเหตุจากมีอิซูลินมากเกิน ซึ่งบางครั้งเรียกว่า ภาวะอินซูลินในเลือดเกิน
การวินิจฉัยแยกโรค > ตะคริวกล้ามเนื้อโครงร่าง

ปกติกล้ามเนื้อโครงร่างจะอยู่ในอำนาจจิตใจ
กล้ามเนื้อโครงร่างที่เป็นตะคริวบ่อยที่สุดก็คือน่อง ต้นขา และอุ้งเท้า 
ซึ่งมักเกิดเมื่อออกแรงมากและอาจเจ็บมาก
แต่ก็สามารถเกิดเมื่ออยู่เฉย ๆ สบาย ๆ
คนที่มีประมาณ 40% จะรู้สึกเจ็บกล้ามเนื้อมาก อาจใช้การอวัยวะนั้นไม่ได้
และอาจเจ็บหลายวันกว่าจะหาย
การวินิจฉัยแยกโรค > ตะคริวกล้ามเนื้อโครงร่าง > ตระคริวขาตอนกลางคืน

ตระคริวขาตอนกลางคืนที่ไม่ได้อยู่ในอำนาจจิตใจจะเกิดที่น่อง ฝ่าเท้า หรือกล้ามเนื้ออื่น ๆ ตอนกลางคืน หรือเมื่อกำลังพักผ่อนอยู่แม้จะเกิดน้อยกว่า
อาจเป็นชั่วครู่จนถึงหลายนาที
แต่อาจยังเจ็บแม้หลังตะคริวหยุดหรือกล้ามเนื้อคลายตัวแล้ว
คนสูงอายุมีบ่อยกว่า
แต่ก็เกิดค่อนข้างบ่อยกับเด็กวัยรุ่นและบางคนเมื่อกำลังออกกำลังกายตอนกลางคืน
นอกจากจะเจ็บแล้ว ตะคริวขาตอนกลางคืนอาจทำให้เป็นทุกข์และวิตกกังวล
เหตุยังไม่ชัดเจน
อาจเป็นเพราะขาดน้ำ ขาดเกลือแร่บางอย่าง (คือแมกนีเซียม โพแทสเซียม แคลเซียม และโซเดียม แม้หลักฐานจะไม่ชัดเจน)
และกล้ามเนื้อขาดเลือดเพราะนั่งนอนในท่าเดียวนาน
ตะคริวตอนกลางคืน (เป็นที่น่องเกือบทั้งหมด) ในระยะตั้งครรภ์หลัง ๆ เป็นเรื่อง "ปกติ"
แต่จะเจ็บต่าง ๆ กันเริ่มตั้งแต่เบา ๆ จนถึงหนัก
การสะสมกรดแล็กติกอาจจุดชนวน
แต่ก็มักเกิดเมื่อกำลังออกกำลังกายหรือออกแรงที่ทำให้หัวใจเต้นเร็วขึ้น
ปัจจัยทางการแพทย์ที่สัมพันธ์กับตะคริวขารวมทั้งโรคหัวใจร่วมหลอดเลือด การล้างไต โรคตับแข็ง การตั้งครรภ์ และคลองไขกระดูกสันหลังที่เอวตีบ (lumbar canal stenosis)
โรคที่ต้องวินิจฉัยแยกรวมทั้ง restless legs syndrome, ขากะเผลก (claudication), กล้ามเนื้ออักเสบ และโรคเส้นประสาทส่วนปลาย (peripheral neuropathy)
โดยแยกอาศัยการสอบประวัติคนไข้และตรวจร่างกายอย่างละเอียด
การยืดกล้ามเนื้อที่เป็นตะคริว การนวดเบา ๆ การยืน การเดิน การอาบน้ำอุ่นอาจช่วยระงับตะคริว
ถ้าเป็นที่น่อง การดัดนิ้วโป้งขึ้นไปทางด้านหลัง (เช่น เหยียดเข่าและกระดกปลายเท้าขึ้น หรือยืนกดปลายเท้ากับพื้น หรืองอเข่าและโน้มตัวไปข้างหน้า) จะช่วยยืดกล้ามเนื้อ และในบางกรณีจะบรรเทาอาการได้ทันที
การประคบด้วยน้ำอุ่นอาจช่วยได้โดยเฉพาะที่กล้ามเนื้อท้อง 
มีหลักฐานจำกัดในการทานแมกนีเซียม แคลเซียมแชนแนลบล็อกเกอร์ carisoprodol (ยาคลายกล้ามเนื้อ) หรือวิตามินบี12 เพื่อบรรเทาอาการ
ไม่แนะนำให้ทานควินินเพื่อรักษาตะคริวขาตอนกลางคืนเพราะอาจแพ้จนถึงตายและเกิดภาวะเกล็ดเลือดน้อย
อาการต่าง ๆ รวมทั้งภาวะหัวใจเสียจังหวะ, cinchonism
และ hemolytic-uremic syndrome
ยังอาจเกิดถ้าทานมาก
การวินิจฉัยแยกโรค > ตะคริวกล้ามเนื้อเรียบ

ตะคริวกล้ามเนื้อเรียบอาจเป็นอาการของเยื่อบุมดลูกต่างที่ (endometriosis) หรือปัญหาทางสุขภาพอื่น ๆ
และก็อาจเกิดกับสตรีในช่วงมีประจำเดือน (Menstrual cramps หรือ Period cramps) ด้วย
การวินิจฉัยแยกโรค > ผลข้างเคียงจากการใช้ยา/รักษา

ยาหลายอย่างอาจเป็นเหตุให้เป็นตะคริวขาตอนกลางคืน รวมทั้ง
ยาขับปัสสาวะโดยเฉพาะแบบ potassium sparing
Intravenous (IV) iron sucrose
Conjugated estrogens
ยารักษาโรคกระดูกพรุน Teriparatide
นาโปรเซน
ยาป้องกันโรคกระดูกพรุนและลดความเสี่ยงมะเร็งเต้านม Raloxifene
ยารักษาโรคหืด (และ COPD) คือ Long acting adrenergic beta-agonists (LABAs)
ยาลดไขมันในเส้นเลือด statin (HMG-CoA inhibitors หรือ Hydroxymethylglutaryl-coenzyme A reductase inhibitors)
ในบรรดาผลข้างเคียงต่าง ๆ statin อาจทำให้ปวดกล้ามเนื้อและเป็นตะคริวด้วย
ส่วน raloxifene เป็นยาที่ทำให้ขาเป็นตะคริวบ่อยมาก
ปัจจัยอื่น ๆ ที่เพิ่มโอกาสผลข้างเคียงเหล่านี้รวมทั้งการออกกำลังกาย อายุ เป็นหญิง ประวัติว่าเป็นตะคริว และโรคไทรอยด์
นักกีฬาที่ใช้ statins เกือบถึง 80% มีปัญหาทางกล้ามเนื้อ รวมทั้งตะคริว
แต่กลุ่มประชากรปกติที่ใช้ยาในอัตราร้อยละ 10-25 จะมีปัญหา
ในบางกรณี ผลที่ไม่ต้องการจะหายไปถ้าใช้ยา statin แบบอื่น ๆ
แต่เป็นเรื่องที่ต้องใส่ใจถ้าอาการยังคงยืนเพราะอาจแย่ลงเป็นปัญหาหนักขึ้น
การทานโคเอนไซม์คิว10 อาจช่วยเลี่ยงผลที่ไม่ต้องการ แต่ปัจจุบันยังไม่มีหลักฐานพอว่าช่วยแก้ปัญหาโรคกล้ามเนื้อหรือปวดกล้ามเนื้อ
การรักษา

การยืดกล้ามเนื้อที่เป็นตะคริว การนวด และการดื่มน้ำให้มาก อาจช่วยแก้ปัญหาตะคริวธรรมดา
ถ้าเป็นตะคริวเพราะออกแรง ขาดน้ำและเกลือเพราะเสียเหงื่อมาก แล้วเกิดภาวะอิเล็กโทรไลต์ไม่สมดุล (โดยหลักคือโซเดียม แต่ไม่มีผลสำหรับแคลเซียม แมกนีเซียม และโพแทสเซียม) การดื่มน้ำและการได้เกลือจะทำให้ดีขึ้น
การรักษา > ยา

ควินินน่าจะมีประสิทธิผล
แต่เพราะผลข้างเคียงที่มี จึงใช้ต่อเมื่อวิธีอื่น ๆ ไม่ได้ผล
วิตามินบี, naftidrofuryl, lidocaine และแคลเซียมแชนแนลบล็อกเกอร์ก็อาจได้ผลด้วย
งานวิจัยได้แสดงว่า น้ำแตงกวาดองอาจมีประโยชน์เพราะมีโซเดียมและอิเล็กโทรไลต์สูง
ยาคลายกล้ามเนื้อ cyclobenzaprine มีผลป้องกันตะคริวกล้ามเนื้อ แม้ข้อมูลจะแสดงว่า ผลจะลดลงเมื่อทานเป็นเวลาหลายอาทิตย์[ต้องการอ้างอิง]
การป้องกัน

ก่อนเล่นกีฬา การเตรียมอบอุ่นร่างกาย การดัดกาย การยืดเส้นยืดสาย การเตรียมตัวเตรียมใจให้ดี การดื่มน้ำให้พอและการรักษาดุลอิเล็กโทรไลต์ คือดื่มน้ำและเกลือแร่ทดแทนให้เพียงพอ น่าจะช่วยป้องกันตะคริวกล้ามเนื้อ
ไม่ควรอยู่ในท่าเดิมเป็นเวลานาน ๆ หลีกเลี่ยงการเปลี่ยนแปลงอุณหภูมิกะทันหัน หลีกเลี่ยงอากาศเย็นมาก ผู้สูงอายุไม่ควรเปลี่ยนอิริยาบถเร็วเกิน หากเป็นบ่อย ควรพบแพทย์เพื่อหาสาเหตุและแก้ไข
เชิงอรรถ

↑  cinchonism หรือ quinism เป็นความผิดปกติเพราะทานยาควินินหรือควินิดีนเกิน (quinidine) หรือแม้เมื่อได้ยาจากแหล่งธรรมชาติของมันคือเปลือกไม้ Cinchona
ควินินปกติใช้รักษามาลาเรีย
แต่อาจใช้ใส่เครื่องดื่มโทนิกในขนาดน้อยกว่านั้นมาก เป็นตัวเพิ่มรสขม
cinchonism อาจเกิดจากควินินหรือควินิดีนในขนาดที่ใช้รักษา
↑  hemolytic-uremic syndrome หรือ haemolytic-uraemic syndrome (HUS) เป็นโรคที่มีอาการสามอย่างคือ hemolytic anemia (โลหิตจางที่เกิดจากเซลล์เม็ดเลือดแดงถูกทำลาย) ไตวายเฉียบพลัน และการมีเกล็ดเลือดต่ำ
เป็นโรคที่เกิดโดยมากในเด็ก
แหล่งข้อมูลอื่น

Cramps at Patient UK เก็บถาวร 2012-03-20 ที่ เวย์แบ็กแมชชีน
Muscle Cramps (of Skeletal Muscles)
EducatePark.com
หาหมอ.com เก็บถาวร 2013-01-18 ที่ เวย์แบ็กแมชชีน
ภาพกล้ามเนื้อโครงร่าง เส้นใยฝอยกล้ามเนื้อ (myofibrils) อยู่ข้างบนขวา ส่วน sarcoplasmic reticulum อยู่ที่ด้านล่าง
อะโดบี เพจเมกเกอร์

| --- | --- |
นักพัฒนา: Adobe

รุ่นสุดท้าย: 7.0.2    / 30 มีนาคม ค.ศ. 2004 (2004-03-30)
 
ระบบปฏิบัติการ: Mac OS 9, Windows (prior to Windows Vista), OS/2 (Version 3.01 only)
ประเภท: Desktop Publishing
สัญญาอนุญาต: Proprietary
เว็บไซต์: Adobe's PageMaker website
อะโดบี เพจเมกเกอร์ (อังกฤษ: Adobe PageMaker) เป็นโปรแกรม desktop publishing โปรแกรมแรก วางตลาดครั้งแรก ค.ศ. 1985 พัฒนาโดยบริษัท Aldus Corporation สำหรับเครื่องแมคอินทอช แต่มีรุ่นสำหรับพีซีตามมาในเวลาไม่นานนัก PageMaker พัฒนาบนเทคโนโลยี PostScript ของ อะโดบีซิสเต็มส์ ซึ่ง ค.ศ. 1994 ทาง Adobe ได้ซื้อกิจการของ Aldus รุ่นล่าสุดคือ PageMaker 7.0 ออกวางจำหน่าย ค.ศ.​ 2001
โดยลักษณะเป็นโปรแกรมที่นำข้อความกับรูปภาพ มาจัดองค์ประกอบใหม่ เพื่อเป็นต้นฉบับก่อนนำเข้าโรงพิมพ์ มีความสามารถในการจัดการข้อความ เช่น จัดช่องไฟ ย่อหน้า และอื่นๆโดยอัตโนมัติ ใช้สำหรับงาน งานเอกสารข้อความ งานเกี่ยวกับสิ่งพิมพ์ การจัด Artwork
ซอฟต์แวร์ที่มีลักษณะใกล้เคียง อะโดบี อินดีไซน์ (Adobe InDesign) (ตัวพัฒนาต่อจากเพจเมกเกอร์) , ควอร์กเอกซ์เพรส (QuarkXPress)
| ด ค กโปรแกรมประยุกต์ต่าง ๆ ของอะโดบีซิสเต็มส์ |
| --- | --- | --- |
| Creative Suite |  After Effects  Contribute  Dreamweaver  Encore  Flash  Fireworks  Illustrator  InCopy  InDesign  OnLocation  Photoshop  Premiere Pro  Soundbooth  |  |
| Shared |  Bridge  Device Central  Dynamic Link  Version Cue  |  |
| Technical Communication Suite |  Acrobat  Captivate  FrameMaker  RoboHelp  |  |
| เดสก์ทอป |  Audition  Director  PageMaker  Photoshop Lightroom  |  |
| เซิร์ฟเวอร์ |  ColdFusion  LiveCycle  Flash Media Server  JRun  Premiere Express  Photoshop Express  |  |
| เลิกพัฒนาแล้ว |  GoLive  ImageReady  Stock Photos  |  |
อะแพชีเอชทีทีพีเซิร์ฟเวอร์

| --- | --- |

นักพัฒนา: มูลนิธิซอฟต์แวร์อะแพชี

รุ่นเสถียร: 2.4.33    /    17 มีนาคม 2561
 
ที่เก็บข้อมูล:  github.com/apache/httpd  
ระบบปฏิบัติการ: หลายระบบปฏิบัติการ
ประเภท: เว็บเซิร์ฟเวอร์
สัญญาอนุญาต: สัญญาอนุญาตอะแพชี
เว็บไซต์: http://httpd.apache.org/
อะแพชีเอชทีทีพีเซิร์ฟเวอร์ (อังกฤษ: Apache HTTP Server) คือซอฟต์แวร์สำหรับเปิดให้บริการเซิร์ฟเวอร์บนโพรโทคอล HTTP โดยสามารถทำงานได้บนหลายระบบปฏิบัติการ
ที่มาของชื่อ Apache มาจากกลุ่มคนที่ช่วยสร้างแพตช์ไฟล์สำหรับโครงการ NCSA httpd 1.3 ซึ่งกลายมาเป็นที่มาของชื่อ A PAtCHy server และในอีกความหมายหนึ่งยังกล่าวถึงเผ่าอะแพชีหรืออาปาเช่ ซึ่งเป็นเผ่าอินเดียนแดงที่มีความสามารถในการรบสูง
ความสามารถ

การที่อาปาเช่เป็นซอฟต์แวร์ที่อยู่ในลักษณะของ โอเพ่นซอร์ส ที่เปิดให้บุคคลทั่วไปสามารถเข้ามาร่วมพัฒนาส่วนต่างๆ ของอาปาเช่ได้ ซึ่งทำให้เกิดเป็น โมดูล ที่เกิดประโยชน์มากมาย เช่น mod_perl, mod_python หรือ mod_php ซึ่งเป็นโมดูลที่ทำให้อาปาเช่สามารถใช้ประโยชน์ และทำงานร่วมกับภาษาอื่นได้ แทนที่จะเป็นเพียงเซิร์ฟเวอร์ที่ให้บริการเพียงแค่ เอชทีเอ็มแอล อย่างเดียว
นอกจากนี้อาปาเช่เองยังมีความสามารถอื่นๆ ด้วย เช่น การยืนยันตัวบุคคล (mod_auth, mod_access, mod_digest) หรือเพิ่มความปลอดภัยในการสื่อสารผ่าน โพรโทคอล https (mod_ssl) นอกจากนี้ ก็ยังมีโมดูลอื่นๆ ที่ได้รับความนิยมใช้ เช่น mod_vhost ทำให้สามารถสร้างโฮสท์เสมือน www.sample.com, wiki.sample.com, mail.sample.com หรือ www.ilovewiki.org ภายในเครื่องเดียวกันได้ หรือ mod_rewrite เป็นเครื่องมือที่จะช่วยให้ url ของเว็บนั้นอ่านง่ายขึ้น ยกตัวอย่างเช่น จากเดิมต้องอ้างถึงเว็บไซต์แห่งหนึ่งด้วยการพิมพ์ http://www.yourdomain.com/board/quiestion.php?action=viewtopic&qid=2xDffw แต่หลังจากใช้ mod_rewrite จะทำให้สั้นลง กลายเป็น http://www.yourdomain.com/board/question/2xDffw ซึ่งที่อยู่หลังนี้จะขึ้นอยู่กับว่าผู้ดูแลเว็บไซต์ต้องการให้อยู่ในลักษณะใด
แหล่งข้อมูลอื่น

เว็บไซต์อย่างเป็นทางการ
Apache webserver คืออะไร
อะโลน (เพลงวงบีจีส์)

"อะโลน" (อังกฤษ: Alone) เป็นเพลงของวงบีจีส์ เป็นเพลงตัวตัวในอัลบั้มที่ขายได้ยอดหลายแผ่นเสียงทองคำขาวที่ชื่อ Still Waters ออกในปี พ.ศ. 2540 ประพันธ์โดย แบร์รี, โรบิน และเมอร์ริซ บันทึกเสียงในปี พ.ศ. 2539 สามารถขึ้นชาร์ทในสหราชอาณาจักรที่อันดับ 5 ในสหรัฐอเมริกาสูงสุดที่อันดับ 28
อะโดบี ชอกเวฟ

| --- | --- |

นักพัฒนา: อะโดบีซิสเต็มส์

รุ่นเสถียร: 12.0.2.122    /    9 เมษายน 2013; 11 ปีก่อน (2013-04-09)
 
ระบบปฏิบัติการ: ไมโครซอฟท์ วินโดวส์, แมคโอเอส 9, แมคโอเอสเท็น (สากล)
แพลตฟอร์ม: เว็บเบราว์เซอร์
ประเภท: มัลติมีเดีย เพลย์เยอร์ / MIME type: application/x-director
สัญญาอนุญาต: กรรมสิทธิ์
เว็บไซต์: www.adobe.com/products/shockwaveplayer/
อะโดบี ชอกเวฟ (อังกฤษ: Adobe Shockwave) เป็นโปรแกรมประยุกต์สื่อประสมที่ใช้ในการแทรกแอนิเมชัน และปฏิสัมพันธ์ไปยังหน้าเว็บ ช่วยให้โปรแกรมประยุกต์อะโดบี ไดเรกเตอร์ เผยแพร่บนอินเทอร์เน็ตและเข้าชมได้ในเว็บเบราว์เซอร์บนคอมพิวเตอร์เครื่องใดที่มีคลื่นกระแทกติดตั้งปลั๊กอิน ผลิตครั้งแรกโดยบริษัทแมโครมีเดีย และวางจำหน่ายในปี ค.ศ. 1995 และต่อมาก็ได้ซื้อกิจการ โดยอะโดบีซิสเต็มส์ ใน ค.ศ. 2005
แหล่งข้อมูลอื่น

Adobe Shockwave Player
Adobe.com/shockwave/welcome - Test (and check versions of) your Shockwave and Flash plugins
Adobe.com/TechnoteAdobe.com/Technote using The Wayback Machine - What's the difference between Shockwave and Flash? (dated 2004)
How Stuff Works - The Difference Between Flash and Shockwave
อะลิตเทิลเลสส์คอนเวอร์เซชั่น

อะลิตเทิลเลสส์คอนเวอร์เซชั่น (อังกฤษ: A Little Less Conversation) เป็นเพลงของเอลวิส เพรสลีย์ ที่ประพันธ์คำร้องโดย  Mac Davis และ Billy Strange สำหรับเป็นเพลงประกอบภาพยนตร์ในปี ค.ศ. 1968 Live a Little, Love a Little
ในปี ค.ศ. 2002 เพลงนี้ได้ถูกรีมิกซ์โดย จังกีเอกซ์แอล หลังจากที่บันทึกเสียงใหม่โดยเอลวิส เพรสลีย์ แล้วกลายเป็นเพลงฮิตไปทั่วโลก ติดชาร์ตในเก้าประเทศ และได้รับการรับรองในสิบประเทศในปี ค.ศ. 2003
ชาร์ต

| ชาร์ต (1968) | อันดับ สูงสุด |
| --- | --- |
US Billboard Hot 100: 69
เวอร์ชัน จังกีเอกซ์แอล/เจเอกซ์แอล

ตามด้วยเพลงในปี ค.ศ. สำหรับประกอบภาพยนตร์ Ocean's Eleven "A Little Less Conversation" ถูกรีมิกซ์ใหม่โดยนักดนตรีชาวดักซ์ Tom Holkenborg หรือที่รู้จักกันดีในนามของ Junkie XL เรียบเรียงทางอิเล็กทรอนิกส์ที่เข้ากับเสียงของเอลวิส และเน้นที่เพิ่มเสียงกีต้าร์ปี 1968 เข้าไป แตร และจังหวะกลองฟังก์
ในสหรัฐอเมริกา เพลงนี้ติดชาร์ตอันดับที่ 50 ของ Billboard Hot 100 pop singles chart
เวอร์ชัน จังกีเอกซ์แอล/เจเอกซ์แอล > การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 2× Platinum | 140,000^ |
| Austria (IFPI Austria) | Gold | 15,000* |
| Belgium (BEA) | Gold | 25,000* |
| France (SNEP) | Silver | 125,000* |
| Netherlands (NVPI) | Gold | 40,000^ |
| New Zealand (RMNZ) | Gold | 5,000* |
| Norway (IFPI Norway) | 2× Platinum | 20,000* |
| Sweden (GLF) | Platinum | 30,000^ |
| Switzerland (IFPI Switzerland) | Platinum | 40,000^ |
| United Kingdom (BPI) | Platinum | 894,000 |
| United States (RIAA) | Gold | 500,000^ |
| United States (RIAA)  Video Single  | 6× Platinum | 300,000^ |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว
เวอร์ชัน จังกีเอกซ์แอล/เจเอกซ์แอล > ประวัติการวางจำหน่าย

| ภูมิภาค | วันที่ | รูปแบบ | สังกัด | อ้างอิง |
| --- | --- | --- | --- | --- |
| สหราชอาณาจักร | 10 มิถุนายน ค.ศ. 2002 (2002-06-10) | แผ่นเสียง 12 นิ้ว ซีดี ตลับเทป | อาร์ซีเอ BMG |  |
| ออสเตรเลีย | 17 มิถุนายน ค.ศ. 2002 (2002-06-17) | ซีดี | อาร์ซีเอ BMG |  |
| สหรัฐ | 8 กรกฎาคม ค.ศ. 2002 (2002-07-08) | วิทยุ | อาร์ซีเอ BMG |  |
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
อะโครโซม

อะโครโซม (อังกฤษ: acrosome) เป็นออร์แกเนลล์ส่วนหัวของตัวอสุจิ (สเปิร์ม) ของสัตว์ส่วนใหญ่รวมถึงมนุษย์ มีรูปร่างคล้ายหมวก พัฒนามาจากกอลไจแอปพาราตัส ในสัตว์ที่มีรกสมบูรณ์ เอนไซม์สำคัญในอะโครโซมคือไฮยาลูโรนิเดส (hyaluronidase) และอะโครซิน (acrosin) ซึ่งจะสลายชั้นนอกของเซลล์ไข่ที่เรียกว่า zona pellucida เพื่อให้นิวเคลียสแฮพลอยด์ของอสุจิเข้าไปผสมกับนิวเคลียสแฮพลอยด์ของไข่ได้
การปล่อยถุงอะโครโซมหรือปฏิกิริยาอะโครโซมสามารถกระตุ้นได้ในหลอดทดลอง (in vitro) ด้วยสารที่เซลล์อสุจิอาจเจอได้ตามธรรมชาติเช่น โพรเจสเทอโรน, ฟอลลิคูลาร์ฟลูอิด, รวมถึงแคลเซียมไอออโนฟอร์ A23187 ที่มีการใช้อย่างแพร่หลาย ในการประเมินปฏิกิริยาอะโครโซมของตัวอย่างอสุจิโดยวิธีโฟลว์ไซโทเมทรีหรือการใช้กล้องจุลทรรศน์ฟลูออเรสเซนซ์ จะใส่สารดังกล่าวลงในชุดทดลองเพื่อให้ทำหน้าที่เป็นกลุ่มควบคุมแบบบวก ซึ่งโดยปกติจะทำหลังจากการย้อมสีด้วย fluoresceinated lectin เช่น FITC-PNA, FITC-PSA, FITC-ConA หรือ fluoresceinated antibody เช่น FITC-CD46
อสุจิของมนุษย์
ในผู้ที่มีภาวะ globozoospermia ซึ่งผลิตอสุจิที่มีส่วนหัวกลม กอลไจแอปพาราตัสจะไม่เปลี่ยนเป็นอะโครโซม ทำให้เกิดภาวะการมีบุตรยาก
ดูเพิ่ม

Acroplaxome
อะโดบี ฟรีแฮนด์

| --- | --- |

ภาพหน้าจออะโดบี ฟรีแฮนด์ MX บนแมคโอเอสเท็น
นักพัฒนา: อะโดบีซิสเต็มส์, ก่อนหน้า คือ แมโครมีเดีย

รุ่นสุดท้าย: MX (11.0.2)    /    ค.ศ. 2003
 
ระบบปฏิบัติการ: แมคโอเอสเท็น, วินโดวส์
ประเภท: ตัดต่อภาพกราฟิกส์เวกเตอร์
เว็บไซต์: Adobe FreeHand
อะโดบี ฟรีแฮนด์ (อังกฤษ: Adobe FreeHand) เดิมชื่อ แมโครมีเดีย ฟรีแฮนด์ (อังกฤษ: Macromedia Freehand) เป็นโปรแกรมประยุกต์สำหรับสร้างภาพกราฟิกส์เวกเตอร์แบบสองมิติ ซึ่งเน้นเป็นหลักในการประกอบอาชีพ ,เผยแพร่เดสก์ทอป และสร้างเนื้อหาบนเว็บ
การพัฒนาได้ถูกยกเลิกไป แต่ยังคงขายในรุ่นสำหรับไมโครซอฟท์ วินโดวส์ และแมคโอเอสเท็น มีให้บริการในภาษาอังกฤษ, เยอรมัน, จีน (แบบดั้งเดิมและแบบง่าย), ฝรั่งเศส, อิตาลี, ภาษาญี่ปุ่น, สเปน และสวีเดน
แหล่งข้อมูลอื่น

Official Macromedia FreeHand page
FreeHand Anonymous เก็บถาวร 2010-12-08 ที่ เวย์แบ็กแมชชีน
User community "FreeFreeHand - give FreeHand a future"
FreeHand Blog "The Blog Especially For Adobe FreeHand Users!" เก็บถาวร 2013-06-13 ที่ เวย์แบ็กแมชชีน